[{"text_idx": "#000009", "text": "142,000 o bobl ifanc ar eu colled oherwydd \u201cdegawd o lusgo traed\u201d ar ddiddymu Cymraeg ail iaith"}, {"text_idx": "#000010", "text": "Cymdeithas yr Iaith yn ymuno a\u0302\u2019r galw i wella cyllido cylchronau a chyfnodolion Cymreig"}, {"text_idx": "#000011", "text": "Angen manteisio ar \"gyfle euraidd\" i ehangu addysg Gymraeg yng ngogledd Powys"}, {"text_idx": "#000017", "text": "Fe wnaethon ni lansio ein Deddf Addysg Gymraeg ddrafft yn haf 2022, ac yn dilyn cyfnod o ymgynghori a thrafod mae\u2019r ddeddf derfynol wedi ei chyhoeddi."}, {"text_idx": "#000019", "text": "Gosod nod statudol ar wyneb y ddeddfwriaeth o sicrhau mai\u2019r Gymraeg fydd iaith addysg yng Nghymru erbyn 1 Medi 2050, fyddai\u2019n golygu y bydd pob plentyn yn cael addysg cyfrwng Cymraeg;\nSymud pob ysgol dros amser ar hyd y continwwm ieithyddol i fod yn ysgol cyfrwng Cymraeg;\nDisodli Cynlluniau Strategol y Gymraeg mewn Addysg gyda thargedau interim statudol cenedlaethol a lleol, yn gysylltiedig a\u0302 fformiwla ariannu newydd gyda chymelliannnau refeniw a chyfalaf;\nGosod targedau statudol o ran recriwtio a hyfforddi\u2019r gweithlu addysg cyfrwng Cymraeg, trwy hyfforddiant cychwynnol a rhaglenni hyfforddiant mewn swydd;\nSefydlu un llwybr dysgu ac un cymhwyster Cymraeg go iawn yn hytrach na pharhad y system ddeuol Cymraeg iaith gyntaf ac ail iaith."}, {"text_idx": "#000021", "text": "\u201cMae\u2019r papur gwyn yn gam pwysig ymlaen, ac yn dangos bod y Llywodraeth yn derbyn bod angen trawsnewid ein system addysg. Ond dim ond man cychwyn yw'r papur gwyn ac rydyn ni\u2019n deall nad yw'r cynigion ar hyn o bryd yn gosod targedau statudol cadarn fydd yn sicrhau bod pob plentyn yn tyfu lan yn siaradwr Cymraeg hyderus.\n\u201cMae peryg bod y targedau sydd ynddo yn rhy isel, y nod yn rhy amwys, a\u2019r camau gweithredu yn annigonol. Rhaid sicrhau bod y Ddeddf derfynol yn cynnwys targedau statudol uchelgeisiol o ran datblygu\u2019r gweithlu addysg Gymraeg a chynyddu nifer y plant sy\u2019n cael addysg cyfrwng Cymraeg; a bod sefydlu un continwwm ac un cymhwyster Cymraeg yn y ddeddfwriaeth.\n\u201cMae\u2019r Gymraeg yn perthyn i bob plentyn yng Nghymru, o ba bynnag gefndir. Rydyn ni\u2019n credu bod angen system sy\u2019n sicrhau cyfiawnder addysgol i bob plentyn, a rhoi diwedd ar y rhaniadau artiffisial yn ein hysgolion. Addysg Gymraeg i bawb yw\u2019r unig ateb.\u201d"}, {"text_idx": "#000023", "text": "\u201cMae dysgu Cymraeg wedi trawsnewid fy mywyd. Ond dw i\u2019n difaru\u2019r blynyddoedd pan doeddwn i ddim yn siarad yr iaith a ddim yn ymwybodol o\u2019r manteision o fod yn wirioneddol ddwyieithog. A dw i\u2019n ffaelu dychmygu pam fel cymdeithas ni\u2019n gwrthod y cyfleoedd i bob un plentyn sy\u2019n cael eu magu yng Nghymru heddi i dyfu lan yn siarad Cymraeg. Mae angen ewyllys gwleidyddol i gymryd y camau amlwg i ddod yn genedl wirioneddol ddwyieithog, yn lle gwlad a\u0302 dwy iaith.\u201d"}]